Letchworth

Letchworth, offisielt Letchworth Garden City, er en by i grevskapet Hertfordshire i England. Byen er verdens første hageby bygget i tråd med Ebenezer Howards byplan-visjon, og vennskapsby med Kristiansand.

I henhold til en folketelling i 2011 hadde Letchworth 33 249 innbyggere.«Letchworth Garden City - history and further information»    Det er et tidligere verdslig sogn, som ble avskaffet den 31. mars 2013.«Reorganisation of Community Governance», Order 2013, The North Hertfordshire District Council

Byens navn er tatt fra den ene av tre landsbyer som ligger i dette distriktet; de to andre er Willian og Norton. Alle tre er nevnt i Domesday Book i 1086. Landet ble kjøpt opp av kvekere som hadde til hensikt å dyrke opp området og bygge et kvekersamfunn. De oppdaget raskt av jorda var kalkrik og lite egnet som jordbruksland.

 Hagebyen Letchworth 
I 1903 ga selskapet «First Garden City Company» Raymond Unwin (1863–1940) og Barry Parker i oppdrag å lage plantegninger for en ny bostadsbebyggelse i Letchworth. Det nye boligområdet skulle baseres på prinsippene som Ebenezer Howard (1850–1928) hadde lansert i sin bok To-Morrow: A Peaceful Path to Real Reform (1898). Howard ville skape et alternativ til industribyen ved å kombinere det beste av bysamfunnet med livet på landsbygda.

I 1909 ble den første rundkjøringen i Storbritannia bygget i Letchworth Garden City.«The widening gyre», The Economist, 5. oktober 2013

Som en av verdens første planlagte byer (i moderne tid) og den første egentlige hagebyen som ble bygget, fikk Letchworth stor betydning og innflytelse på framtidig byplanlegging og ny by-bevegelsen (byer bygd etter andre verdenskrig). Welwyn Garden City ble bygget få år etter Letchworth Garden City, og denne første hagebyen ble også inspirasjon for andre byutviklingsprosjekter rundt om i verden, herunder i den australske hovedstaden Canberra, Hellerau i Tyskland, den lille landsbyen Tapanila i Finland, og Mežaparks i Latvia.Mežaparks in Riga – One of the First Garden Cities in Europe  (PDF) Også i Norge ble det bygget en rekke hagebyer.

 Referanser 

 Eksterne lenker 

 North Hertfordshire District Council
 Hertfordshire County Council
 «They don't make them like they used to», The Guardian, 1. desember 2003
 Fotografier av Letchworth Garden City
 Fotografier av Letchworth Garden City

Kategori:Byer i Hertfordshire
Kategori:Hagebyer
Kategori:Vennskapssamarbeid
Kategori:Domesday Book